**UPUTE**

* Nacionalni sportski savezi izrađuju preliminarne rang-liste prijavljenih kandidata prema kriterijima sportske uspješnosti do 10. lipnja
* Na mrežnim stranicama saveza potrebno je objaviti Obrazac kriterija sportske uspješnosti te rang-listu kandidata u excel tablici.
* Nacionalni sportski savezi službeno objavljuju preliminarne rang-liste na naslovnicama svojih mrežnih stranica kako bi kandidati mogli upozoriti na moguće pogreške prije objavljivanja konačne rang-liste 11. lipnja
* Primjedbe kandidata na pogreške (neupisani podaci, pogrešno upisani podaci i dr.), Nacionalni sportski savezi ispravljaju rang-liste od 11. do 18. lipnja
* Nacionalni sportski savezi službeno objavljuju konačne rang-liste na naslovnici svojih mrežnih stranica te ih dostavljaju Ministarstvu (Upravi za sport) najkasnije 20. lipnja
* Obrazac kriterija sportske uspješnosti te rang-listu kandidata u excel tablici treba dostaviti Ministarstvu znanosti, obrazovanja i sporta (Upravi za sport) u elektroničkome i tiskanom obliku. Tiskani Obrazac kriterija sportske uspješnosti i rang-liste trebaju imati potpis ovlaštene osobe saveza te službeni štambilj saveza, a treba ih dostaviti poštom na sljedeću adresu: *Ministarstvo znanosti, obrazovanja i sporta*, *Uprava za sport*, *Donje Svetice 38*, *10 000 Zagreb.*
* Elektroničke inačice rang-lista treba dostaviti e-poštom na adresu: *skolski-sport@mzos.hr* **najkasnije do 20. lipnja 2014. godine.**

**Upute za popunjavanje tablice kriterija sportske uspješnosti:**

* kriterije u tablicu unijeti prema redoslijedu njihove važnosti, s najvažnijima na vrhu tablice a najmanje važnima na dnu tablice
* u stupcu „Opis kriterija“ sažeto ali jasno opisati kriterije kojima se određuje sportska uspješnost prijavljenih kandidata
* tablicu popuniti samo s onoliko kriterija koliko Savez odredi (počevši od prvoga) a preostala mjesta za unos ostaviti prazna.

**Upute za popunjavanje tablice rang-liste kandidata:**

* rang lista je jedinstvena u smislu da se na njoj zajedno nalaze ženski i muški kandidati
* pored svakog kandidata u stupac „Rang“(excel tablica se nalazi u privitku) upisati mjesto koje zauzima na rang listi (npr. ako se na nerangiranoj listi nalazi 10 sportaša svakome mora biti pridružen jedan broj od 1 do 10 tako da broj 1 označava najuspješnijeg, a broj 10 posljednjeg sportaša na ljestvici ukupnog poretka)
* u stupcu „Temelj rangiranja kandidata“ navesti redne brojeve kriterija iz tablice *Kriteriji sportske uspješnosti Saveza* koje je kandidat zadovoljio i temeljem kojih ostvaruje svoj položaj na rang-listi. Ako je kandidat zadovoljio više kriterija potrebno ih je navesti sve.